《送黄彦谟通判岳州》
宋代·王庭圭

奇功已奏紫宸居，新上南州别驾车。木叶寒飞洞庭野，楼船光照赤沙湖。

犹闻豺虎纵横在，已觉江山气象舒。万一潢池群盗息，回戈请为扫狂胡。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。